open-index/open-wikipedia-markdown huggingface dataset:
Kyösti Pietiläinen

**Kyösti Pietiläinen** (30. elokuuta 1945 Kymi – 25. kesäkuuta 2017 Addis Abeba, Etiopia) oli todennäköisesti pisimpään Ranskan muukalaislegioonassa palvellut suomalainen. Legioonassa hänen nimensä oli *Karl Peters*.

## Ura
Kyösti Pietiläinen toimi muun muassa merimiehenä 26-vuotiaaksi saakka kiertäen maapallon viisi kertaa, kunnes hakeutui Ranskan muukalaislegioonaan vuonna 1972. Ennen legioonaan siirtymistä hänen muita ammattejaan olivat sekatyömies, satamajätkä ja tukkijätkä. Pietiläinen palveli muukalaislegioonassa muun muassa kouluttajana, sotapoliisina, taisteluryhmänjohtajana, laskuvarjojääkärinä, bordellinjohtajana sekä iskuryhmänjohtajana. Legioonalaisuransa aikana hän taisteli muun muassa Zairen Kolwezissa, Tšadissa, Djiboutissa, Belgian Kongossa ja Ruandassa. Lisäksi Pietiläinen oli mukana entisen Jugoslavian alueen rauhanturvaamisoperaatioissa. Pietiläisen sotilasarvo kotiutuessa oli ylikorpraali (Caporal-Chef), mikä on ainoastaan Legioonalle ominainen arvo (vastaa korpraalin ja  kersantin välistä sotilasarvoa ja myönnetään yleensä vasta pitkän palveluksen jälkeen).

Pietiläinen jäi legioonasta eläkkeelle vuonna 2000 palveltuaan yli 28 vuotta. Hän asui pitkään Etiopiassa, Addis Abebassa ja oli naimisissa etiopialaisen Elsan kanssa. Hän kirjoitti legioonalaisen urastaan muistelmateoksia. Muistelmista saa harvinaisen tarkan,  kaunistelemattoman kuvan Muukalaislegioonan toimintatavoista rivisotilaan kannalta nähtyinä, sillä myös taistelutavat kuvataan yksityiskohtaisesti. Kirjoja on toisaalta myös väitetty osittain tai täysin fiktiivisiksi, ja Pietiläisen osallistuminen esim. Ranskan Ruanda-operaatioon on kyseenalaistettu.

## Julkaisut
Kyösti Pietiläinen on yhdessä sisarenpoikansa Petri Pietiläisen kanssa kirjoittanut seuraavat elämänvaiheitaan ja erityisesti muukalaislegioonan aikaansa kuvaavat teokset:
*
*
*
Kyösti Pietiläinen on yhdessä Juhan-Ville Kaarnakarin kanssa kirjoittanut seuraavat teokset:
*
*
*
*
*
*
* 
Kyösti Pietiläinen on yhdessä Seppo Porvalin kanssa kirjoittanut seuraavat teokset:
* 

## Lähteet
* http://www.voima.fi/content/view/full/551 
*Alenius, Jyrki: Kelpaa pasifistinkin tirkistellä , Helsingin Sanomat, 28.12.2005
* 
* 

### Viitteet

## Aiheesta muualla
*Kyösti Pietiläinen Tammen sivuilla
*Kaskinen, Teemu: Elämä ajoi muukalaislegioonaan , Ruotuväki, 02/04 Ilmestymispäivä 22.01.2004
*Ylen Elävä arkisto: Kyösti Pietiläinen – entinen legioonalainen
Three Dog Night (albumi)

**Three Dog Night** on yhdysvaltalaisen rock-yhtyeen Three Dog Nightin debyyttialbumi, joka julkaistiin lokakuussa 1968. Albumi pääsi samana vuonna Billboardin listoilla sijalle #11.

Singlenä julkaistu "One" pääsi sijalle #5 ja "Try a Little Tenderness" sijalle #29. Albumin tuotti Gabriel Mekler.

## Kappaleet
#
#
#
#
#
#
#
#
#
#
#

## Kokoonpano
* Mike Allsup – kitara
* Jimmy Greenspoon – kosketinsoittimet
* Danny Hutton – laulu
* Chuck Negron – laulu
* Joe Schermie – basso
* Floyd Sneed – rummut
* Cory Wells – laulu

## Lähteet
Prognoosi

**Prognoosi** (, nykykreik. *πρόγνωση*, ennaltatietäminen) eli **ennuste** on lääketieteellinen termi, jolla tarkoitetaan lääkärin tekemää arviota sairauden etenemisestä ja henkilön paranemismahdollisuuksista.

## Ennusteelliset tekijät
Ennusteelliset eli prognostiset tekijät ovat ominaisuuksia tai ilmiöitä, jotka vaikuttavat sairauden ennusteeseen. Prognostiset tekijät voivat olla muun muassa demografisia (esimerkiksi henkilön ikä), sairauskohtaisia (esimerkiksi syövän luokitus) ja henkilön muihin sairauksiin tai tiloihin liittyviä. Ne voivat vaikuttaa ennusteeseen positiivisesti, negatiivisesti tai ennustaa jotain tiettyä tapahtumaa. Prognostiset tekijät eivät välttämättä ole syy-seuraussuhteessa asioihin, joita ne ennustavat. Niiden on ainoastaan todettu olevan tarpeeksi voimakkaasti korreloituneita tiettyjen tapahtumien kanssa, jotta ne pystyvät ennustamaan niiden kehittymisen.

## Katso myös
* Diagnoosi
Abitibi

**Abitibi** () on Koillis-Ontariossa, Kanadassa sijaitseva joki, joka alkaa Lake Abitibiltä Ontarion ja Québecin rajalta ja laskee luoteeseen Hudsoninlahteen kuuluvaan Jamesinlahteen. Joki on 547 kilometriä pitkä.

Joki oli tärkeä turkiskauppareitti Hudson's Bay Companylle. Nykyään selluloosa ja paperi on alueelle tärkeä teollisuudenala. Joen varrella sijaitsee vesivoimala.

## Lähteet
Alaskan tie

**Alaskan tie** () on Dawson Creekistä (Brittiläinen Kolumbia, Kanada) Delta Junctioniin (Alaska, Yhdysvallat) johtava tie, joka rakennettiin toisen maailmansodan aikana vuosina 1941–1942. Se on 2&nbsp;451 kilometriä pitkä. Tie kulkee muun muassa Whitehorsen (Yukon, Kanada) kautta.

Tie rakennettiin yhdistämään Alaskaan rakennetut lentokentät, joita käytettiin Lend-Lease-avun toimittamiseen Neuvostoliitolle. Rakentamiseen vaikutti myös pelko Japanin mahdollisesta maihinnoususta Alaskaan. Alaskaan ei olisi ilman tietä millään saatu tarpeeksi nopeasti joukkoja sitä puolustamaan. Suunnitteilla oli myös jatko Nomeen Beringinsalmen rannalle. Tien rakensivat Yhdysvaltain asevoimien rakennuskomppaniat.

Tie avattiin siviililiikenteelle vuonna 1948. Se on kokonaisuudessaan päällystetty ja auki ympäri vuoden. 

## Lähteet
*Pieni Tietosanakirja 1951 ja 1958.
*Tv-dokumentti *Black Roadbuilders*.

### Viitteet

## Aiheesta muualla
This Is The Moody Blues

**This Is The Moody Blues** on vuonna 1974 julkaistu The Moody Blues -yhtyeen kokoelma-albumi.

## Yhtyeen jäsenet
* Graeme Edge
* Justin Hayward
* John Lodge
* Mike Pinder
* Ray Thomas

## Kappaleet
*Side A*
# Question - Justin Hayward - 5'39 - (1970)
# The Actor - Justin Hayward - 4'11 - (1968)
# The Word *(Poem)* - Graeme Edge - 0'51 - (1968)
# Eyes of a Child - John Lodge - 2'34 - (1969)
# Dear Diary - Ray Thomas - 3'47 - (1969)
# Legend of a Mind - Ray Thomas - 6'37 - (1968)

*Side B*
# In the Beginning - Graeme Edge - 2'06 - (1969)
# Lovely to See You - Justin Hayward - 2'35 - (1969)
# Never Comes the Day - Justin Hayward - 4'39 - (1969)
# Isn't Life Strange - John Lodge - 6'32 - (972)
# The Dream - Graeme Edge - 0'52 - 1969
# Have You Heard *(Part One)* - Mike Pinder - 1'23 - (1969)
# The Voyage - Mike Pinder - 4'08 - (1969)
# Have You Heard *(Part Two)* - Mike Pinder - 2'08 - (1969)

*Side C*
# Ride My See Saw - John Lodge - 3'32 - (1968)
# Tuesday Afternoon - Justin Hayward - 4'04 - (1967)
# And The Tide Rushes In - Ray Thomas - 2'54 - (1970)
# New Horizons - Justin Hayward - 5'06 - (1972)
# Simple Game - Mike Pinder - 3'18 - (1968)
# Watching and Waiting - Justin Hayward/Ray Thomas - 4'21 - (1969)

*Side D*
# I'm Just a Singer (in a Rock and Roll Band) - John Lodge - 4'11 - (1972)
# For My Lady - Ray Thomas - 3'54 - (1972)
# The Story In Your Eyes - Justin Hayward - 2'45 - (1970)
# Melancholy Man - Mike Pinder - 5'05 - ´(1970)
# Nights in White Satin - Justin Hayward - 4'33 - (1967)
# Late Lament - Lyrics: Graeme Edge, music: Peter Knight - 2'35 - (1967)

* D5, D6: Orchestral Section: The London Festival Orchestra, arr. & cond. by Peter Knight

## Alkuperäiset albumit
* A Question Of Balance: A1, C3, D4
* In Search Of The Lost Chord: A2, A3, A6, C1
* To Our Children's Children's Children: A4
* On The Treshold Of A Dream: A5, B1, B2, B3, B5, B6, B7, B8
* Seventh Sojourn: B4, C4, D1, D2
* Days Of Future Passed: C2, D5, D6
* This Is The Moody Blues: C5
* Every Good Boy Deserves Favour: D3

## Lähteet
* LP-levy MB 1/2 (Threshold Records Ltd., 1974)
Tikka (Jyväskylä)

**Tikka** on asuin- ja tilastoalue Jyväskylässä Kuokkalan kaupunginosan etelälaidalla. Vuonna 2020 sen väkiluku oli 1 816.

Tikka jakaantuu kahteen pienalueeseen: pientalovaltaiseen Tikanmäkeen ja kerrostalovaltaiseen Tikantoriin. Omakotialueen rakentaminen alkoi 1940-luvun puolivälissä. Pientaloista suurin osa on valmistunut jälleenrakennuskaudella ja 1980-luvulla. Pienalueen kerrostalot ovat enimmäkseen 1980- ja 1990-luvulla rakennettuja. 

Tikassa on päiväkotitoimintaa ja 1.–6. vuosiluokkia opettava peruskoulu. Alueella sijaitsee myös elintarvikekauppa K-Market ja liikuntatiloja tarjoava Kuokkalan Graniitti. Tikan vieressä on Yrttisuon puistoalue, jossa sijaitsee urheilukenttä, skeittiparkki ja puisto. Myös Kuokkalan keskustan palvelut ovat Tikan välittömässä läheisyydessä.

## Kuvia

Tiedosto:Tikan maja.JPG|Pohjantie Tikassa. Etualalla Tikan Maja.
Tiedosto:Kuokkala, Jyväskylä apartment building.jpg|Kerrostalo Tikantorin pienalueella.
Tiedosto:Kekkolantie 31, Jyväskylä.jpg|1980-luvulla rakennettu asuinkerrostalo, jossa toimii myös K-Market.


## Lähteet

## Aiheesta muualla
*Jyväskylä.fi
FreeVMS

**FreeVMS** on käyttöjärjestelmäprojekti, joka tähtää avoimen/vapaan VMS-kloonin luomiseen. Sitä kehitetään pääosin muunnellun 2.4-sarjan Linux-ytimen päälle, ja ohjelmointikielenä toimii C. Järjestelmän viimeisin versio on marraskuussa 2010 julkaistu 0.4. Se ei ole valmis hyötykäyttöön; järjestelmän DCL-komentotulkki esimerkiksi tunnistaa tällä hetkellä vain murto-osan kaupallisen OpenVMS-käyttöjärjestelmän ymmärtämistä komennoista.

FreeVMS-projekti ei ole ensimmäinen laatuaan. 1990-luvun loppupuoliskolla oli muun muassa projekti nimeltään **Free-VMS**, joka kuitenkin hiipui ja käytännössä keskeytettiin 2000-luvun alussa. Sen yhteydessä kehitettyä materiaalia (esimerkiksi pari ohjelmakirjastoa) on sittemmin sisällytetty FreeVMS-projektiin.

FreeVMS:n kehityksestä on vastannut pääasiassa norjalainen Roar Thronæs.

## Aiheesta muualla

* Viralliset sivut 
* Freshmeat: FreeVMS 
* Free-VMS-projektin (n. 1996–2000) postituslistan arkisto
Pentagram (albumi)

__NOTOC__
**Pentagram** on Gorgorothin esikoisalbumi, joka julkaistiin 12. lokakuuta 1994. Albumi on sittemmin uudelleenjulkaistu ainakin kolme kertaa – vuosina 1996, 1999 ja 2005. Back on Black Records julkaisi levystä vinyylipainoksen vuonna 2006.

## Kappaleet
# 
# 
# 
# 
# 
# 
# 
# 

## Kokoonpano
* Hat – laulu
* Infernus – kitara
* Samoth – basso
* Goat Pervertor – rummut

## Arvostelut
* AllMusic: 

## Lähteet

## Aiheesta muualla
* 
* 
* Pentagram  - BestBlackMetalAlbums.com (englanniksi)
Hampurin raatihuone

**Hampurin raatihuone** on Hampurin kaupungissa, Saksassa sijaitseva historiallinen arvorakennus. Siellä kokoontuu nykyisin Hampurin kaupunkiosavaltion parlamentti sekä hallitus.

Raatihuonerakennus hallitsee Hampurin keskustan kaupunkikuvaa. Se on rakennettu hiekkakivestä, ja edustaa tyylisuunnaltaan uusrenessanssia. Rakennus rakennettiin vuosina 1886–1897. Sen julkisivu on runsaasti koristeltu, sitä koristaa muun muassa kaksikymmentä keisaria kuvaavaa patsasta. Lisäksi raatihuone sisältää yli 640 huonetta, ja sen torni yltää 112 metrin korkeuteen.

Raatihuoneen suuri juhlasali on 46 metriä pitkä, 18 metriä leveä ja 15 metriä korkea. Salia hallitsevat suuret Hampurin historiasta kertovat maalaukset, sekä kolme jättimäistä kattokruunua, joista jokainen painaa noin 1500 kilogrammaa.

## Aiheesta muualla

* Raatihuoneesta Hampurin matkailusivustolla 
* Bilder från Hampurin raatihuone 
* Raatihuone Emporis.com -sivustolla
Paimion rautatieasema

**Paimion rautatieasema** (, ) on Paimion kaupungissa Vistan kylässä sijaitseva rantaradan rautatieasema. Se sijaitsee 10 kilometrin päässä Piikkiön rautatieasemalta ja 29 kilometrin päässä Salon rautatieasemalta. Asemalla ei ole ollut säännöllistä matkustajaliikennettä vuoden 1988 jälkeen. Asema toimii nykyisin junien kohtauspaikkana, ja rautatieliikenteen ohjaus hoidetaan keskitetysti Helsingistä.

Asemarakennuksen on suunnitellut Bruno Granholm. Asema avattiin vuonna 1899, ja sitä laajennettiin vuonna 1916. Tavaramakasiinin ja asemarakennuksen välissä oli kioski. Ratapihalla oli hirsinen vesitorni ja yksipilttuinen veturitalli. Karjaan vanha kääntöpöytä siirrettiin alueelle vuonna 1930.

Rautatieliikennekäytöstä jäänyt asemarakennus on paikallisen helluntaiseurakunnan käytössä. Paimion keskustaajaman pohjoislaidalla, Paimionjoen ja Vähäjoen yhtymäkohdassa sijaitseva asemarakennus ympäristöineen on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä. Paimion rautatieaseman päässä, Turun suuntaan, sijaitsi puomeilla varustettu Paimion tasoristeys joka on korvattu Vistantien alikulkutiellä. Aseman toisessa päässä oli Preitilän tasoristeys joka on nykyään korvattu Alvar Aallontien sillalla.

## Lähteet

## Aiheesta muualla
*
Kelloseppä

**Kelloseppä** on käsityöläinen ja horologi, joka valmistaa ja korjaa kelloja. Nykyajan kelloseppä todennäköisemmin korjaa ranne-, seinä- ja taskukelloja kuin valmistaa niitä alusta alkaen. Taitava kelloseppä osaa valmistaa kellon osia.

Kellosepän verstaassa on hyvä työpistevalaistus, hienomekaaniseen korjaukseen käytettävät pienet ruuvimeisselit, pihdit, taltat, pölysuojausvälineet sekä suurentavat katseluvälineet kuten luupit ja mikroskoopit. Verstaan muita välineitä ovat metallisten kellonremmien kavennuskone, kaiverruskone, kellojen pesulaite, sähkövirran syöttölaite ja yleismittari. Kellosepän liiketoimintaan kuuluu usein myymälä, jossa korjauksen lisäksi myydään kelloja, koruja ja muita jalometalliesineitä. Toisaalta kellosepät voivat toimia myös pienissä kotiverstaissa, asiakkainaan sellaisia kello- ja kultaliikkeitä, joilla ei ole omaa kelloseppää.

Kellosepän ammatti on muuttunut monin tavoin 1970-luvulta alkaen, jolloin sähkötoimiset kvartsikellot alkoivat yleistyä ja vaativat kaikkien kelloseppien täydennyskoulutuksen täysin uudenlaisen koneiston saloihin. Jo 1980-luvun puolivälissä Suomen kelloliikkeissä 90 prosenttia myydyistä kelloista oli kvartsikelloja ja 10 prosenttia mekaanisella koneistolla varustettuja. Korjaustoimenpiteissä mekaanisten kellojen osuus on suurempi, koska niiden koneisto vaatii enemmän huoltoa. Kvartsirannekellojen yleisin huoltotoimenpide on yksinkertainen paristonvaihto, johon tarvittava erikoistaito ja -välineistö löytyy kuitenkin vain kellosepältä.  Seinä- ja pöytämalliset kvartsikellot toimivat yleensä tavallisilla paristoilla, jotka kuluttaja voi hankkia ja vaihtaa itse.

## Kelloseppäkoulutus Suomessa

Suomessa kelloseppiä valmistuu Espoossa sijaitsevassa kolmivuotisessa kelloseppäkoulussa, joka on säätiön omistama yksityinen oppilaitos. Sieltä valmistunut voi jatkaa opintoja Sveitsissä WOSTEP-instituutissa.

## Katso myös
* Kellosepän työkalut
* Mikromekaanikko

## Lähteet

## Aiheesta muualla
* Kelloseppäkoulu
* Kellomuseo
* 6 miespolvea kelloseppiä, Suomen Kuvalehti, 09.03.1929, nro 10, s. 31, Kansalliskirjaston digitaaliset aineistot
Salon rautatieasema

**Salon rautatieasema** (, , ratakm 154+300) on rantaradan varrella sijaitseva rautatieasema, joka sijaitsee Salon kaupungin keskustassa. Asemalla pysähtyvät kaikki Helsingin ja Turun välillä liikennöivät henkilöjunat lukuun ottamatta junia S 975 klo 16.10 Helsinki–Turku ja S 976 klo 7.08 Turku–Helsinki ja siellä on myös tavaraliikennettä. Asemaa käyttää vuosittain noin 320 000 henkilöjunamatkustajaa. Aseman sisätiloissa palvelee yksi ja ulkotiloissa yksi lippuautomaatti. Asemalla on kaksi matkustajaliikenteen käytössä olevaa korotettua laituria ja raiteiden alittamista varten asemalla on tunneli, josta uloskäynti tapahtuu portaita pitkin ja hissillä. Pääsääntöisesti Helsinkiin liikennöidään raiteelta 1 ja Turkuun raiteelta 2. Kaksi Turun junaa käyttää kuitenkin raidetta 1.

Salon rautatieasema valmistui vuonna 1898 arkkitehti Bruno Granholmin suunnittelemana, jollaisessa asussa asema on säilytetty. Salon rautatieasema on VR:n Vuoden asema 2005. Palkinnon jakamista Salolle perusteltiin myynnin kehityksellä (9&nbsp;% parempi edelliseen vuoteen verrattuna), asiakaspalvelun laadulla sekä aseman siisteydellä.

Senaatti-kiinteistöt laittoi asemarakennuksen myyntiin 2012 ja keväällä 2013 se sai uuden omistajan. Kahvilayrityksen lisäksi asemalla toimi ennen vuokralaisena VR:n lipunmyynti supistetuilla aukioloajoilla, kunnes se lakkautettiin 2. elokuuta 2014. Aseman odotustila suljettiin 1. marraskuuta 2021. Asemalla on lippuautomaatti.

Salon posti juhlisti 9. lokakuuta 2013 postimerkin päivää omalla postimerkillä ja erikoisleimalla, Salo-postimerkin kuva-aiheena on Salon asema. Matkaa seuraavalle asemalle Ervelään kertyy 25 kilometriä ja Paimioon 29 kilometriä. Turkuun on 56 kilometriä ja Helsinkiin 144 kilometriä.

Museovirasto on määritellyt Salon rautatieasemanseudun ja vanhan kauppalamiljöön yhdeksi Suomen valtakunnallisesti merkittävistä rakennetuista kulttuuriympäristöistä.

## Linja-autot
Rautatieaseman lähellä sijaitsevan Tapionpuiston pysäkin kautta kulkevat Salon joukkoliikenteen linja-autot:

* **1** (Pensalantie–Kuru–Halikko–Rappula–Pajula–Linja-autoasema–Tapionpuisto–Aluesairaala–Anisi–Alhaisi–Ylhäisi–Sirkkula)
* **20** (Linja-autoasema–Tapionpuisto–Hermanni–Keskustan koulu–Alarinne–Tammenrinne)
* **30** (Linja-autoasema–Tapionpuisto–Hermanni–Aluesairaala–Alhaisi–Viitanummi–Rauvola–Mutainen–Kirjakkala–Teijo–Matilda)
* **110** (Linja-autoasema–Tapionpuisto–Hermanni–Koskenkylä–Suomusjärvi–Lahnajärvi)
* **180** (Linja-autoasema–Tapionpuisto–Hermanni–Aluesairaala–Anisi–Aarnionperä–Pullola–Kaukola–Hongisto–Kisko)
* **186** (Linja-autoasema–Tapionpuisto–Hermanni–Linnunpelto–Aarnionperä–Muurla–Koskenkylä)
* **402** (Linja-autoasema–Tapionpuisto–Hermanni–Pahkavuori–Pöytiö–Inkere–Hähkänä–Tammi–Hermanni–Salon teatteri–Linja-autoasema)
* **403** (Linja-autoasema–Tapionpuisto–Hermanni–Tammi–Hähkänä–Inkere–Iso-Hiisi–Rekijoki–Kiikala–Saarenkylä–Oinasjärvi)
* **520** (Linja-autoasema–Tapionpuisto–Hermanni–Aluesairaala–Anisi–Alhaisi–Ylhäisi–Sirkkula–Yliskylä–Perniö)

## Lähteet

## Aiheesta muualla
Rubén Martínez

**Rubén Iván Martínez Andrade**, pelaajanimeltään **Rubén** (s. 22. kesäkuuta 1984 Coristanco, A Coruñan maakunta, Espanja) on espanjalainen jalkapallomaalivahti, joka edustaa Espanjan pääsarjassa Primera Divisiónissa pelaavaa Levantea.

Rubén siirtyi Barcelonan junioreihin 13 vuoden iässä ennen kauden 1997–1998 alkua. Tätä ennen hän pelasi Bergantiñosin ja Orillamarin  juniorijoukkueissa kotiseudullaan A Coruñan maakunnassa. Barcelonan edustusjoukkueessa Rubén on esiintynyt kahdessa pääsarjaottelussa kaudella 2004–2005. Hän toimi edustusjoukkueen kolmosmaalivahtina Víctor Valdésin ja Albert Jorqueran jälkeen, jonka lisäksi hän pelasi B-joukkueen maalivahtina.

Kauden 2007–2008 hän vietti lainalla Racing Ferrolissa, jossa ei vastuuta kuitenkaan tullut. Vuonna 2008 Rubén siirtyi Cartagenaan vapauduttuaan sopimuksestaan. Hän pelasi kahden kauden aikana yhteensä 80 ottelua. 

25. elokuuta 2010 hän siirtyi Málagaan 1,35 miljoonan euron siirtokorvauksella.

## Lähteet
* Rubénin tilastot BDFutbol -sivustolla
Bakufuu Slash! Kizna

***Bakufuu Slash! Kizna Arashi*** on Sony Computer Entertainmentin vuonna 2004 PlayStation 2:lle julkaisema peli. Pelistä on myös julkaistu kaksi numeroa kestänyt manga.

## Pelin idea

Ideana on pelata nuorella sankarilla Arashilla ja tuoda rauha takaisin maailmaan päihittämällä ilkeä kuningas. Tähän tavoitteeseen pääsee, kun valitaan loitsun tapaisesta kirjasta eri elementtejä edustavia petoja, joilla taistellaan vihollisia vastaan. Ohjaimena taisteluissa on lähinnä ns. neula mikä on kiinnitetty sormeen. Tätä liikuttamalla kuvaruudussa näkyvässä loitsukirjassa erilaisin kuvioin syntyy erilaisia hyökkäyksiä.

## Manga

Mangassa sankarina on Narutoa muistuttava hahmo nimeltä Kizna Arashi, joka omistaa sinisen ilma elementtisen lohikäärmeen. Pääasiassa Arashi taistelee arkkivihollistaan Enniä vastaan, joka puolestaan omistaa punaisen tuli elementtisen lohikäärmeen.

## Lähteet
Annapolis Royal

**Annapolis Royal** () on pieni kaupunki Kanadan Nova Scotian länsiosassa. Kaupungissa on 481 asukasta (vuonna 2011) ja sen pinta-ala on 2,04 neliökilometriä.

Ranskalaiset siirtolaiset perustivat sen nimellä *Port Royal* vuonna 1605, jolloin siitä tuli ensimmäinen ranskalainen siirtokunta Pohjois-Amerikassa. Se on myös Kanadan vanhin kaupunki ja täten suosittu matkailukohde. Englantilaiset valtasivat kaupungin vuonna 1710. Kaupungissa sijaitsee satama, saha ja omenaviljelmiä.

## Lähteet

## Aiheesta muualla

* Kaupungin kotisivut
Yves Makabu-Makalambay

**Yves Ma-Kalambay** (s. 31. tammikuuta 1986) on belgialainen jalkapallomaalivahti, pituudeltaan 197-senttimetrinen. Hän edustaa Edinburghilaista Hibernian FCtä. Ma-Kalambay kuuluu Belgian alle 21-vuotiaiden maajoukkueen rinkiin. Ma-Kalambayn vanhemmat ovat kongolaisia.
Woven Hand

**Woven Hand** (tai **Wovenhand**) on yhdysvaltalainen, Denveristä, Coloradosta kotoisin oleva yhtye, jonka entinen 16 Horsepower -yhtyeen laulaja David Eugene Edwards perusti vuonna 2001. Woven Handin musiikissa on vaikutteita alternative countrysta, post-rockista, punkista, industrialista, folk rockista, vanhanajan musiikista, Amerikan alkuperäiskansan musiikista ja romanimusiikista. Allmusic kuvailee yhtyeen musiikkia synkeäksi, aavemaiseksi, unenomaiseksi, orgaaniseksi ja tunnelmalliseksi.

Yhtyeellä on maailmanlaajuinen levytyssopimus Glitterhouse Recordsin ja Sounds Familyren kanssa, ja viime vuosina Woven Hand on tehnyt Yhdysvaltojen lisäksi kiertueita Keski- ja Pohjois-Euroopassa. David Eugene Edwards on konsertoinut muiden muassa Nick Caven, Shane McGowanin, ja Morphinen kanssa. *Mosaic*-levyn myötä yhtyeen sanottiin nousseen yhdeksi nykypäivän merkittävimmistä vaihtoehtorock-yhtyeistä.

## Historia

Edwards aloitti Wovenhandin sooloprojektina vuonna 2001, kun hänen pääasiallinen yhtyeensä 16 Horsepower piti taukoa toiminnastaan. Wovenhandin ensimmäisissä konserteissa esiintyivät Edwards ja Daniel McMahon, joka vastasi useista eri soittimista. Yhtyeen esikoisalbumi *Woven Hand* julkaistiin vuonna 2002 Glitterhouse Recordsilla. Kiertueella esiintyivät kokoonpanossa Edwards, McMahon, rumpali Ordy Garrison ja sellisti Paul Fonfara. Vuonna 2003 julkaistiin erään tanssiesityksen soitintana käytetty albumi *Blush Music*, joka sisältää lähinnä uudelleensovitettua materiaalia esikoisalbumilta. Kiertueella Shane Trost soitti Fonfaran sijasta.

Vuonna 2004 *Consider the Birds* julkaistiin Sounds Familyrellä, joka julkaisi myös uudelleen yhtyeen edellisen albumin. Edwards soitti useita instrumentteja studiossa: hän ja Garrison tekivät kiertueen kahdestaan.

Vuonna 2005 16 Horsepower lopetti, ja Wovenhandiin liittyi belgialainen kitaristi Peter van Laerhoven. McMahon ja Trost eivät olleet enää aktiivisia yhtyeessä. Garrison and van Laerhoven soittivat joitain osuuksia vuoden 2006 *Mosaic*-albumilla, joka oli kuitenkin pääasiassa Edwards soolojulkaisu. Kiertueella soitti Pascal Humbert, 16 Horsepowerin perustaja ja basisti. Edward teki myös soolokiertueita Wovenhandin nimellä.

Vuoden 2008 Ten Stones oli yhtyeen ensimmäinen albumi, jonka yhtye äänitti yhdessä kaikkien jäsentensä kanssa. Wovenhand oli nyt virallisesti yhtye, joskin Edwards on yhä selkeästi keulahahmo. Vuonna 2009 yhtye toimi kolmihenkisenä, ilman van Laerhovenia.

Vuonna 2010 yhtye julkaisi albumin *The Threshing Floor*.

Decibel-lehden mukaan yhtye on huomattavasti suositumpi Euroopassa kuin Yhdysvalloissa.

Yhtye teki keväällä 2010 kaksi konserttia Suomessa, Tampereella Klubilla 30. toukokuuta ja Helsingissä Tavastialla 31. toukokuuta.

## Diskografia
### Albumit
* 
* 
* 
* 
* 
* 
* 
* 
* 
* 

## Lähteet

## Aiheesta muualla

*Woven Handin eurooppalainen sivu
*Woven Handin Rwin.Nl-sivu
*
Parenteeliperiaate

**Parenteeliperiaate** on peräisin roomalaisesta oikeudesta. Suomessa perinnöstä säännellään pääasiassa perintökaaressa, jossa on säännökset myös parenteeliperiaatteesta. Periaatteessa on kolme parenteelia (parenteelilla tarkoitetaan suvun henkilöitä, jotka polveutuvat samasta kannasta, esimerkiksi perittävän lapset ja hänen jälkeläisensä): ensimmäisen parenteelin muodostavat perittävän lapset jälkeläisineen, toisen parenteelin muodostavat perittävän vanhemmat jälkeläisineen ja kolmannen, perittävän isovanhemmat lapsineen. Kuolleen isovanhemman tilalle tulevat tällöin siis perittävän tädit, sedät ja enot. Serkut eivät enää kuitenkaan voi periä. Lesken asema perimisjärjestyksessä sijoittuu ensimmäisen ja toisen parenteelin välille. Jos perittävällä ei ole rintaperillisiä, perintö menee kokonaisuudessaan leskelle.

Järjestelmä on yksinkertainen: perintö menee ensisijaisesti ensimmäiselle parenteelille. Jos sen joukoissa ei kuitenkaan ole enää eläviä, perintö menee toiselle. Jos ei siinä tai kolmannessakaan parenteelissa ole eläviä jälkeläisiä eikä testamenttia ole tehty, perintö menee valtiolle.
Aleksandr Rutskoi

**Aleksandr Vladimirovitš Rutskoi** (, s. 16. syyskuuta 1947) on ukrainalaissyntyinen venäläinen poliitikko ja Venäjää edeltäneen Neuvostoliiton ilmavoimien upseeri. Hän oli Jeltsinin varapresidentti ja korkein neuvosto nimitti hänet vuoden 1993 kriisin yhteydessä presidentiksi.

Ukrainan Proskurivissa syntynyt Rutskoi lähti sotilasuralle ja valmistui 1972 Barnaulista ilmavoimien koulusta ja Gagarinin ilmavoimien akatemiasta Moskovasta 1980. Hän palveli Afganistanissa lentäjänä ja komensi rynnäkkökonerykmenttiä. Hänet ammuttiin alas kahdesti, 1986 ja 1988 hänen lentämänsä Su-25 eksyi Pakistanin ilmatilaan ja Pakistanin ilmavoimien F-16 ampui sen alas. Rutskoi joutui mujahideenien vangiksi, mutta hänet vapautettiin myöhemmin. Hän sai vuonna 1988 Neuvostoliiton sankarin arvonimen urheudestaan.

Boris Jeltsin valitsi populistisen sotasankarin varapresidenttiehdokkaakseen vuoden 1991 presidentinvaaleihin. Rutskoi toimi Venäjän varapresidenttinä 10. kesäkuuta 1991 – 21. syyskuuta 1993.

Vuoden 1992 lopulla Rutskoi alkoi vastustaa avoimesti Jeltsinin talous- ja ulkopolitiikkaa ja syytti hänen hallintoaan korruptiosta. Maaliskuussa 1993 korkein neuvosto yritti erottaa Jeltsinin. Seuraavina kuukausina Jeltsin puolestaan syytti Rutskoita korruptiosta. 1. syyskuuta 1993 hän laati asetuksen, joka pidätti Rutskoin varapresidentin virastaan. Venäjän perustuslaillinen oikeus ja parlamentin puhemies Ruslan Hasbulatov julistivat toimen perustuslain vastaiseksi.

21. syyskuuta 1993 Jeltsin hajotti korkeimman neuvoston, mitä edustajat pitivät perustuslain vastaisena ja katsoivat presidentin oikeuksien lakanneen tämän seurauksena perustuslain artiklan 121–6 mukaan. Seuraavana yönä Rutskoi saapui parlamenttitalolle ja sai parlamentilta Venäjän virkaa tekevän presidentin aseman. Kaksiviikkoisen parlamenttitalon piirityksen ja mellakoinnin jälkeen Jeltsinille uskolliset armeijan joukot valtasivat parlamenttitalon ja Rutskoi pidätettiin muutamaksi kuukaudeksi, mutta syytteitä ei nostettu.

Vapauduttuaan Rutskoi perusti Derzava (Suurvalta) -nimisen puolueen, joka ei kuitenkaan päässyt duumaan vuoden 1995 vaaleissa sillä puolue sai vain 2,5 prosenttia annetuista äänistä. Sittemmin Rutskoi oli muun muassa Kurskin alueen kuvernöörinä 1996–2000 kommunistien ja "isänmaallisten voimien" tukemana. Hänen ehdokkuutensa jatkokaudelle estettiin vuonna 2000.

## Lähteet

## Aiheesta muualla
Pojat (yhtye)

**Pojat** on suomalainen ramopunk-yhtye. Pojat julkaisi ensimmäisen albuminsa ("Pojat") vuonna 1990 Ayshire-levymerkin kautta. Pian tämän jälkeen tamperelainen Poko Rekords kiinnitti yhtyeen ja ensimmäinen Poko-single "Pala maata hautausmaalta" / "Thaimaa" / "Herra postimies" ilmestyi vuonna 1991. Samana vuonna ilmestyi myös single "Pasi Virtanen" / "B5", joka nousi tammikuussa 1992 Suomen virallisen singlelistan ykköseksi.

Vuonna 1992 ilmestyi ensimmäinen Pokon julkaisema Pojat-albumi *[[Irti (Pojat-yhtyeen albumi)|Irti]]*. 1990-luvulla Poko julkaisi yhtyeeltä kaikkiaan neljä albumia ja yhden kokoelman.

Vuonna 1996 julkaistun *Pure*-albumin jälkeen yhtyeen levytysvauhti hiljeni ja yhtyeen uudempaa materiaalia kuultiin vain yksittäisillä singleillä sekä eri esittäjien julkaisuilla. 

Vuonna 2003 yhtye päätti pitkän tauon albumien teossa, kun Ayshire julkaisi järjestyksessä kuudennen Pojat-albumin *[[Palaa]]*. Vuonna 2008 yhtye teki levytyssopimuksen Rocket Recordsin kanssa ja uusi albumi *[[Ketä sä rakastat]]* ilmestyi keväällä 2009. Samainen levy-yhtiö julkaisi myös elokuussa 2010 CD-uusintapainoksen yhtyeen ensimmäisestä albumista *Pojat*.

Yhtyeen menestyksekkäin levytys oli "Pasi Virtanen" -single. Käännös alunperin englantilaisen Boys-yhtyeen levyttämästä kappaleesta "Jimmy Brown" nousi tammikuussa 1992 Suomen virallisen singlelistan ykköseksi. Poikien suosittua Ramones-coveria "Lemmikkihautuumaa" on puolestaan kuunneltu lähes 2 000 000 kertaa Spotifyssä.

Pojat on ollut aktiivinen kitaristi Mikko Holmströmin kuolemaan asti. Yhtye julkaisi pitkäsoiton "Nämä ajat" vuonna 2023 ja uuden singlen "Kuka sä oot/Elämä on Punk" juhannusaattona 2025. Keikkoja puolestaan oli sovittu ainakin 2025 vuoden loppuun asti.

## Entiset jäsenet
* Manu Ojanen (ex-Hellhound)
* Pasi Pakarinen (ex-Sensuuri)
* Make Virtanen (ex-Room 100, Piilokärki, Circle Tone, Youngsters)
* Marko Kantola (myös The Nightingales)
* Paavo "Pantse" Haapio (Kari Peitsamon Skootteri)
* Jussi Santalahti (ex-Hellraisers)
* Sami Mikkola (Rehtorit, Kelpo Pojat, Kiiva)
* Kaide Haikonen (Ne Luumäet)
* Raipe Laine (Black Mambo, Lihasade, ym.)
* Mikko Holmström (Ypö-Viis)

## Diskografia

### Studioalbumit
* 
* 
* 
* 
* 
* 
* 
* 
* 

### EP:t
* 
* 
* 
* 

### Split-albumit
* 
* 
* 

### Kokoelma-albumit
* 
* 

### Singlet
* ”Pala maata hautausmaalta” (1991, Poko)
* ”Pasi Virtanen” (1991, Poko)
* ”Lemmikkihautuumaa” (1994, Poko)
* ”Aina lauantai” (1998, Poko)
* ”Mä uskon meihin” (2003, maxi-single, Ayshire)
* ”Uskovainen” (2020, Hiljaiset Levyt)
* ”Kuka sä oot” (2025, Hiljaiset Levyt)

### Kokoelmilla
* 
* 

## Aiheesta muualla
*Pojat Facebookissa
*Miika Söderholmin sivut
* Pojat finnmusic.net -sivustolla
* Pojat Ramopunk.com -sivustolla 
* Ylen Elävä arkisto: Pojat livenä 1992
Ympäristötiede

**Ympäristötiede** on ympäristöä, ympäristömuutoksia, ekosysteemeitä ja ympäristöongelmia tutkiva tieteenala. Sen rajaukset vaihtelevat, mutta laajimmillaan käsitettynä ympäristötieteisiin voidaan lukea kaikki tieteet, jotka tutkivat fysikaalista ja orgaanista ympäristöä, erityisesti maantiede . Keskeistä ovat ekosysteemit ja niiden toiminta, ekosysteemipalvelut, kestävä kehitys, sekä biodiversiteetti. 

Ympäristötiede keskittyy erityisesti haitallisiin ympäristömuutoksiin ja niiden ennaltaehkäisyyn, lievittämiseen ja estämiseen. Tällaisia ovat esimerkiksi ilmastonmuutos, happamoituminen, ilmansaasteet, vesipula, metsäkato ja aavikoituminen. Ympäristötieteelle on ominaista spatiaalinen eli alueellinen ja temporaalinen eli ajallinen lähestymistapa. Esimerkiksi ilmastonmuutosta tutkitaan ajan ja paikan eri ulottuvuuksissa, kuten tuhansien tai miljoonien vuosien ilmastohistoria. Ympäristötiede tutkii ympäristöongelmia paikallisella, alueellisella ja globaalilla tasolla. 

Ympäristötieteelle tyypillisiä työkaluja ovat mm. kaukokartoitus ja kartat, GIS eli paikkatietojärjestelmä, kenttähavainnot, tilasto-ohjelmat sekä ekologiset, biometriset, kemialliset sekä fysikaaliset mittaukset, kuten lämpötila, pH ja jäätiköiden koko. Ympäristötiede keskittyy erityisesti sekä ympäristömuutosten vaikutuksiin ihmisyhteiskuntaan, mm. ihmisten terveyteen ja hyvinvointiin ja ekosysteemipalveluihin sekä niiden vaikutuksista ekosysteemeihin, niiden toimintaan ja biodiversiteettiin.  

## Osatieteet
*Ilmakehätieteet: Ilmakehätieteisiin katsotaan kuuluvan esimerkiksi meteorologia, klimatologia ja ilmakemia.
*Ekologia tutkii eliöiden ja eliölajien vuorovaikutusta toistensa sekä niitä ympäröivän elottoman ympäristön kanssa.
*Ympäristökemia tutkii kemiallisten aineiden leviämistä, konversiota ja vaikutuksia elollisessa ja elottomassa luonnossa.
*Geotieteet tutkivat Maan ja sen ilmakehän rakennetta sekä ilmiöitä. Niiden tutkimuksessa sovelletaan fysiikkaa, matematiikkaa, kemiaa ja biologiaa.
*Maantiede tutkii Maan pintaa ja maan pinnalla esiintyviä sekä ihmisen että luonnon aikaansaamia ilmiöitä.
*Ympäristöterveystiede
*Ympäristöhistoria
*Ympäristöpsykologia

## Historia

## Koulutus Suomessa
Suomessa ympäristötiedettä voi opiskella pääaineena Itä-Suomen yliopistossa, Jyväskylän yliopistossa sekä Helsingin yliopistossa. Lisäksi Turun yliopistossa on mahdollista suorittaa alempaan, kandidaatin tutkintoon johtava ympäristötieteen koulutusohjelma, johon pyritään avoimen yliopiston opintojen perusteella.

## Kuuluisia ympäristötieteilijöitä
*Atte Korhola

*Risto Willamo

## Lähteet

## Aiheesta muualla

*Ympäristötieteen opiskelusta Itä-Suomen yliopisto
*Ympäristötiede ja -teknologia  Jyväskylän yliopisto
*Opiskelu ympäristötieteiden laitoksella Helsingin yliopisto
GeForce

**GeForce** on Nvidian käyttämä tavaramerkki grafiikkasuorittimilleen. Nvidian ensimmäinen GeForce-merkkinen näytönohjain GeForce 256 ilmestyi lokakuun 31. päivänä vuonna 1999.

## GeForce-sarjat
* GeForce 256 - DirectX 7 -tuki, DDR-muisti
* GeForce 2 -sarja - DirectX 7 -tuki
* GeForce 3 -sarja - DirectX 8.0 -tuki, MSAA-reunanpehmennys
* GeForce 4 -sarja - DirectX 8.1 -tuki
* GeForce FX -sarja - DirectX 9 -tuki
* GeForce 6 -sarja - DirectX 9c -tuki, PCI Express -teknologia, SLI-ominaisuus
* GeForce 7 -sarja - nopeampia DirectX 9c -piirejä
* GeForce 8 -sarja - DirectX 10 -tuki, yleiskäyttöiset shader-prosessorit
* GeForce 9 -sarja - paranneltu versio 8-sarjasta
* GeForce 100 -sarja
* GeForce 200 -sarja
* GeForce 300 -sarja
* GeForce 400 -sarja
* GeForce 500 -sarja
* GeForce 600 -sarja
* GeForce 700 -sarja
* GeForce 800 -sarja
* GeForce 800M -sarja
* GeForce 900 -sarja
* GeForce 10 -sarja
* GeForce 16 -sarja
* GeForce 20 -sarja
* GeForce 30 -sarja
* GeForce 40 -sarja
* GeForce 50 -sarja

## GeForce-korttien valmistajat
Nvidia ei myy GeForce-kortteja vähittäismyyntinä vaan myy GeForce-grafiikkasuorittimia kolmannen osapuolen piirilevyvalmistajille, jotka puolestaan rakentavat ja myyvät GeForce-piirilevyjä vähittäismyyntiin ja OEM-valmistajille.

Piirilevyvalmistajia ovat:
* Sapphire
* XFX 
* Asus
* Gigabyte 
* MSI
* Biostar 
* Gainward
* Diamond
* HIS
* PowerColor
* Club 3D
* VisionTek 
* Force3D
* Palit
* PNY
* EVGA

## Aiheesta muualla

* Nvidian kotisivut

## Lähteet
Paneeli

**Paneeli** on yleisnimike toisiinsa ponttiliitoksin yhdistettäville verhouskappaleille. Paneeli on valmistettu yleisimmin puusta höyläämällä. Paneeleita voidaan valmistaa myös puukuitumateriaaleista kuten mdf:stä, tai vaikkapa muovista suulakepuristamalla. Yleisimmät puupaneelimateriaalit ovat mänty ja kuusi, mutta käytännössä paneeli voidaan valmistaa mistä tahansa sahatavarana saatavilla olevasta puulajista, kuten haavasta, tervalepästä, tai keisaripuusta. Puupaneeleita voidaan käsitellä lakkaamalla, vahaamalla, öljyämällä ja maalaamalla. Puupinnan sävyä voidaan myös muuttaa petsaamalla tai pintakäsittelemällä sävytetyillä lakoilla, öljyillä tai vahoilla. Puukuitupaneelit ovat joko maalattuja tai pinnoitettuja laminoimalla. 

Paneelia käytetään yleisimmin rakennusten ulkoverhouksissa, sekä kattojen ja seinien sisäverhouksissa. Yleinen paneelin käyttötapa on ns. puolipaneeli, joka tarkoittaa sisäseinän paneloimista pystyyn n. 1&nbsp;000–1&nbsp;200&nbsp;mm:n korkeudelle lattiasta. 

Puupaneelit luokitetaan koon, puumateriaalin, pinnanlaadun, oksaisuuden, käyttötarkoituksen, ponttityypin ja profiilin mukaan. Esimerkiksi merkintä 15×95 STV/OK tarkoittaa 15&nbsp;mm paksua, 95&nbsp;mm leveää oksaista kuusipaneelia, jonka tarkennus STV tarkoittaa sisäpaneeli-täyspontti-vinokantti. HS 18×120 UYS tarkoittaa taas 18&nbsp;mm paksua, 120&nbsp;mm leveää hienosahattua paneelia, jonka tarkenne UYS tarkoittaa Ulkopaneeli-yksinkertainen pontti-suora kantti. Ulkoverhouspaneelit ovat yleensä kuusipaneeleita mäntyä paremman kosteudenkeston takia.

Paneelien yleisimmät leveydet Suomessa ovat 95 ja 120&nbsp;mm. Pituudet noudattavat yleisiä sahatavaramittoja, toisin sanoen paneelien pituudet ovat tyypillisesti 1&nbsp;800–6&nbsp;000 millimetriä, 300 millimetrin välein.

Suomessa käytössä olevista paneeleista ja profiileista on olemassa RT-kortteja. 2006 aikana on julkaistu EN-sarjan standardi, jossa on määritetty muun muassa paneelien mittatoleransseja.

## Katso myös
*Höylätavara

## Aiheesta muualla
*Muotohöylätyt laudat ja listat Puuinfon sivulla
Daniel Norrmén

**Daniel Norrmén** (o.s. **Ahnström**, s. 11. helmikuuta 1975, Tukholma, Ruotsi) on ruotsalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. Norrmén edusti usean kauden ajan Suomen sarjoissa IFK Mariehamnia, jonka kapteeninakin hän toimi. Hän toimi IFK Mariehamnin päävalmentajana kausilla 2022 ja 2023 elokuuhun 2023 saakka.

IFK Mariehamniin Norrmén siirtyi tukholmalaisesta IF Brommapojkarnasta kaudeksi 2003. Hän oli mukana nostamassa heti ensimmäisellä kaudellaan IFK Mariehamnia Ykköseen ja heti seuraavalla kaudella aina Veikkausliigaan asti.

IFK:n kannattajien keskuudessa Norrmén tunnetaan nimellä Ahna, joka juontaa juurensa hänen entiseen sukunimeensä Ahnströmiin. Norrmén vaihtoi nimensä keväällä 2008 mentyään naimisiin.

## Saavutukset
* Guldbollen (IFK Mariehamnin paras pelaaja) vuonna 2004.

## Lähteet

## Aiheesta muualla
* Pelaajakortti Veikkausliigan sivuilla
Tony Randall

**Tony Randall** (26. helmikuuta 1920 – 17. toukokuuta 2004) oli yhdysvaltalainen näyttelijä ja koomikko.

Randall tuli tunnetuksi etenkin kolmesta yhteisestä elokuvasta Rock Hudsonin ja Doris Dayn kanssa. Näiden pikkutuhmien komedioiden nimet olivat *[[Kaikki alkoi puhelimesta]]*, *[[Rakkaani, tule takaisin]]* ja *[[Älä lähetä kukkia]]*. Tämän lisäksi hän näytteli muun muassa Marilyn Monroen tähdittämässä elokuvassa *[[Lemmenloukku]]* ja Woody Allenin elokuvassa *[[Mitä kaikkea oletkaan aina halunnut tietää seksistä, mutta et ole rohjennut kysyä]]*. Hän loi myös näyttävän uran TV:ssä. Hän näytteli vuosina 1970–1974 tv-sitcomissa Odd Couple, vuonna 1976 taas pyöri ohjelma *Tony Randall Show*. Vuonna 2003 hänellä oli sivurooli elokuvassa *[[Vähät rakkaudesta]]*, joka on Ewan McGregorin ja Renée Zellwegerin tähdittämä nykyversio Rock Hudsonin ja Doris Dayn seksikomedioista.

Hän oli elämänsä aikana kaksi kertaa naimisissa ja toisesta avioliitosta tuli kaksi lasta.

## Aiheesta muualla

* Tony Randallin muistokirjoitus Helsingin Sanomissa
* .
* Tony Randall NNDB:ssä
Jean DeWolff

**Jean DeWolff** on Marvel-kustantamon luoma sarjakuvahahmo, jonka ensiesiintyminen tapahtui *Marvel Team-Up* -lehden numerossa 48. DeWolff toimi useimmiten yhteistyössä Hämähäkkimiehen kanssa.

## Historia

Jean DeWolff syntyi New Yorkin kenties tiukimmalle poliisitarkastajalle koskaan, Phillip DeWolffille. Jean oli pariskunnan toinen lapsi ja poikaa toivonut Phillip vaati eroa vaimostaan Celiasta. Tuomioistuin asettikin Jeanin isoveljen Brianin huoltajuuden Phillipille ja antoi Jeanin äitinsä huostaan. Sekavan ja traumaattisen lapsuuden kokenut Jean sai turvaa uudesta isästään Carl Weatherbystä, joka piti Jeania kuin omana tyttärenään. Lopulta myös Jean päätyi poliisiuralle.

Poliisiakatemiassa Jean sai kaikkien aikojen parhaimmat arvosanat. Ainoastaan hänen poliisitoimissaan kadonnut iseveljensä Brian oli pärjännyt paremmin. Lopulta Jean päätyi New Yorkin 37. poliisipiirin päälliköksi Manhattanille.

Uransa aikana Jean yritti turhaan selvittää kadonneen veljensä kohtaloa ja tuli samalla tunnetuksi päättäväisenä ja taitavana johtajana. DeWolff tuli tunnetuksi myös käyttämiensä 1930-luvulta peräisin olevien autojensa ja retrovaatteidensa vuoksi.

Ennen traagista kuolemaansa psykopaatti Synninpäästäjän käsissä, DeWolff joutui usein tekemisiin supersankarien, kuten Hämähäkkimiehen ja Rautamiehen kanssa. DeWolffin kuoltua Hämähäkkimies löysi DeWolffin asunnosta lukuisia kuvia itsestään, joka saattoi merkitä kovapintaisen poliisikapteenin kenties ihastuneen Hämähäkkimieheen.

## Voimat ja varusteet

Kapteeni DeWolff ei omaa supervoimia. Hän on kuitenkin kovapintainen etsivä ja taitava ampuja sekä lähitaistelija.

## Ultimate Jean DeWolff/Jeanne De Wolfe

Ultimate Marvel -jatkumossa DeWolff on edelleen kovapintainen poliisikapteeni, jonka moraali on joiltain osin kyseenalaistettavissa. Käsikirjoittaja Brian Michael Bendis muutti hahmon nimen muotoon **Jeanne De Wolfe**.

On paljastunut, että De Wolfe toimii Kingpinin käskyläisenä hankkien näin tietoa poliisin sisäpiiristä rikollisherralle. Myöhemmin Tuomari tappoi De Wolfen ampumalla.

Myös Hämähäkkimies sai selville De Wolfen petturuuden. Selvisi myös, että De Wolfe oli luultavasti maannut Kingpinin kanssa. Kingpin nähtiinkin suremassa De Wolfen kuolemaa, joka saattaa varmentaa näiden kahden intiimimmän suhteen luonteen.
Reformointi

**Reformointia** käytetään mm. bensiinin valmistuksessa ja polttokennoissa. Bensiinin valmistuksessa suoraketjuisesta tai lievästi haaroittuneesta hiilivedystä poistetaan vetyä, jolloin muodostuu aromaattisia yhdisteitä, reformaattia. Tällöin kuitenkin pyritään aromaattisista yksinkertaisin eli bentseeni erottelemaan myrkyllisyytensä vuoksi pois. Aromaattiset yhdisteet nostavat bensiinin oktaanilukua.

Polttokennotekniikassa reformoinnilla vetypitoinen polttoaine muutetaan vedyksi tai vetypitoiseksi kaasuseokseksi, joka myöhemmin reformoidaan puhtaaksi vedyksi. Reformointi voi tapahtua joko kennon sisä- tai ulkopuolella. Sisäinen reformointi toimii vain korkean lämpötilan polttokennoissa. 

Käytetyimmät prosessit metaanin reformoinnissa ovat :
* Höyryreformointi: 
: CH_4 + H_2O \rarr CO + 3 H_2
* Osittaishapetus: 
:O_2 + 2 CH_4 \rarr 2 CO + 4 H_2
* Autoterminen reformointi, edellisten yhdistelmä 

Kuivareformointi: 
:CO_2 + CH_4 \rarr 2CO + 2H_2   
on herättänyt suurta mielenkiintoa kahden kasvihuonekaasun, hiilidioksidin ja metaanin, välisenä reaktiona. Saatua synteesikaasua voidaan käyttää mm. Fischer–Tropsch-synteesissä keinotekoisten polttoaineiden valmistuksessa.

## Lähteet
Kirjatyö

**Kirjatyö** oli Viestintäalan ammattiliiton kustantama lehti. Kirjatyön edeltäjä oli 1893 perustettu *[[Gutenberg (lehti)|Gutenberg]]*, josta tuli 1916 *Kirjatyö*. Lehti painettiin Forssan Kirjapaino Oy:ssa monien muiden arkkipainossa painettavien erikoislehtien tapaan. 

Lehden viimeinen numero ilmestyi joulukuussa 2009. Viestintäalan ammattiliitto ja Kemianliitto yhdistyivät Teollisuusalojen ammattiliitoksi (TEAM), jonka uuteen Intiim-julkaisuun Kirjatyö yhdistettiin. Kirjatyön verkkoversio ilmestyi 1998–2009.

## Päätoimittajat
*Veli-Pekka Heino –2009

## Aiheesta muualla
* Kirjatyön verkkolehti
Viestintäalan ammattiliitto

**Viestintäalan ammattiliitto** oli suomalainen vuosina 1894–2009 toiminut graafisessa teollisuudessa (pääasiassa kirjapainoalalla) työskentelevien ammattiliitto. Toukokuussa 2009 järjestön liittokokous päätti fuusioitua Kemianliiton kanssa Teollisuusalojen ammattiliittoon (TEAM), joka aloitti vuoden 2010 alussa.

Järjestö perustettiin 18.–20. elokuuta 1894 nimellä **Suomen Kirjaltajaliitto**. Rekisteröityminen vahvistettiin vuoden 1897 alussa. Vuodesta 1914 vuoteen 1997 järjestö toimi nimellä **Suomen Kirjatyöntekijäin Liitto** (SKL). Liitto oli Suomen vanhin valtakunnallinen ammattiliitto. Maaliskuussa 1900 liitto solmi Suomen kirjapainon omistajain kanssa palkkatariffin, Suomen ensimmäisen valtakunnallisen työehtosopimuksen. 

SKL kuului SDP:hen vuodesta 1905, mutta sisällissodan jälkeen tästä luovuttiin. Liitto kuului myös Suomen Ammattijärjestöön ja Kirjaltajain kansainväliseen sihteeristöön. Helmikuussa 1930 sosialidemokraattien hallitsema liitto erosi kommunistien hallitsemasta SAJ:stä ja vuoden 1931 alusta se liittyi Suomen Ammattiyhdistysten Keskusliittoon. SKL erosi SAK:sta 1958 sosialidemokraattien sisäisten riitojen vuoksi. Vuosina 1963–1967 SKL kuului uuteen SAJ:hin, ja  kesäkuussa 1969 se oli mukana perustamassa uutta SAK:ta.

Liiton perustivat alan Helsingin, Kuopion, Viipurin, Tampereen ja Turun yhdistykset sekä Porvoon, Vaasan, Jyväskylän ja Hangon kirjaltajat. Ensimmäisenä toimintavuonna jäsenmäärä oli 493.

Työehtosopimusneuvotteluissa liitto teki kolme työehtosopimusta: kirjatyöntekijöiden, viestintäalan toimihenkilöiden (Grafinet) ja sanomalehtien jakajien.

## Puheenjohtajat
* Pentti Levo (1981–2002)
*Pertti Raitoharju

## Lähteet
Perheoikeus

**Perheoikeus** on yksityisoikeuteen kuuluva oikeudenala, jonka tehtävänä on systematisoida avioliiton solmimiseen, lapsen sukunimen valitsemiseen sekä avioliiton päättymiseen liittyviä oikeudellisia kysymyksiä. Perheoikeuden alaan kuuluvat toisaalta aviopuolisoiden välisiä suhteita koskeva lainsäädäntö kuten puolisoiden omaisuussuhteet ja niihin liittyvät vallintarajoitukset, toisaalta lasten ja vanhempien välisiä suhteita koskeva lainsäädäntö kuten säännökset lasten huollosta ja elatuksesta sekä myös adoptiosta ja sen vaikutuksista. Avio-oikeus on osa perheoikeutta käsittäen muun muassa säädökset toisen omaisuuteen, joka aktualisoituu osituksessa. Laajemmassa mielessä voidaan perheoikeuteen lukea myös perintöoikeus.

Suomen keskeisimpiä perheoikeudellisia lakeja ja asetuksia ovat:
* Avioliittolaki (AL)
* Avioliittoasetus
* Laki lapsen huollosta ja tapaamisoikeudesta
* Isyyslaki
* Asetus isyyden vahvistamisesta ja kumoamisesta sekä lapsen elatuksesta
* Laki lapseksiottamisesta

## Katso myös

*Lastensuojelulaki
*Lapsen oikeuksien sopimus
*Perintö
*Testamentti

## Lähteet
Entlebuchinpaimenkoira

**Entlebuchinpaimenkoira** (, , ) on koirarotu, joka kuuluu sveitsinpaimenkoiriin. Entlebuchinpaimenkoira on neljästä sveitsinpaimenkoirasta pienin.

Toisin kuin muut paimenkoirat, sveitsinpaimenkoirat kuuluvat Fédération Cynologique Internationalen eli FCI:n roturyhmäluokituksessa ryhmän yksi sijaan ryhmään kaksi. Ne muodostavat tämän ryhmän alaryhmän kolme. Pohjoismaiden kennelliitot luokittelevat sveitsinpaimenkoirat ryhmään G eli seurakoirien ryhmään. Suomen Sveitsinpaimenkoirat -yhdistys toimii kaikkien sveitsinpaimenkoirien rotujärjestönä Suomessa.

## Alkuperä
Entlebuchinpaimenkoiran kotiseutuna pidetään Entlebuchin aluetta Sveitsin Luzernin kantonissa tai Entlebuchin laaksoa Lüzernin ja Bernin alueilla. Tiettävästi entlebuchinpaimenkoira erotettiin omanlaiseksi koirakseen ensimmäisen kerran vuonna 1889, kun sitä kutsuttiin nimellä ”entlibuchinkoira” (), mutta tuolloin sen katsottiin olevan samaa rotua kuin appenzellinpaimenkoira. Entlebuchinpaimenkoira oli kuolemassa sukupuuttoon vuonna 1912, mutta kantaa alettiin elvyttää. Professori Heim arvosteli vuonna 1913 neljä entlebuchinpaimenkoiraa Langenthalin koiranäyttelyssä, ja koira määriteltiin neljänneksi sveitsinpaimenkoiraksi sveitsiläiseen kantakirjaan. Omana rotunaan koiraa on pidetty vuodesta 1926 lähtien, kun tohtori B. Kohlerin aloitteesta perustettiin 20. elokuuta entlebuchinpaimenkoirayhdistys. Tästä alkoi rodun kehitys- ja jalostustyö. Seuraavana vuonna laadittiin ensimmäinen rotumääritelmä. Rotu yleistyi hitaasti, mutta sen suosio on nyttemmin ollut nousussa. 

## Lähteet
* 
* 
* 
* 
* 
* 

### Viitteet

## Aiheesta muualla

* 
*
Vaalesjoki

**Vaalesjoki** (, *Titovka*) on 83&nbsp;km:n pituinen joki Murmanskin alueen luoteisosassa Venäjällä.

Joki saa alkunsa Inarin Välijärvestä (saameksi *Koskâjävri*). Lounaisen latvahaaran nimi on Valasjoki. Vaalesjoki virtaa koilliseen Petsamon piirin ja Kuolan piirin raja-alueella, joka vuosina 1920–1944 oli Suomen Petsamon ja Neuvostoliiton raja-aluetta. Se laskee Barentsinmeren Muotkavuonosta etelään työntyvään Valaslahteen.

Toisessa maailmansodassa Vaalesjoki oli taistelujen kohteena operaatio Hopeakettua toimeenpantaessa 1941. Vaalesjoen suussa sijaitsi ennen samanniminen kalastajakylä.

## Lähteet

## Aiheesta muualla
*
*Virtaamatilastoja (15,5 km laskukohdasta yläjuoksulle)/ R-Arctic Net
Kieran Lee

**Kieran Lee** (s. 22. kesäkuuta 1988 Tameside, Englanti) on englantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan keskikenttäpelaaja.

Lähinnä ManU:n reservijoukkueessa pelaava Lee pääsi kauden 2006/07 harjoitusotteluissa kahdesti edustusjoukkueen ykkösmiehistöön, tuli vaihdosta sisään ottelussa Preston North Endia vastaan ja pelasi täydet 90 minuuttia 2-1 voitto-ottelussa Macclesfieldissa.

25. lokakuuta 2006 Lee teki virallisen debyyttinsä ManU:ssa liigacupin ottelussa Crewe Alexandraa vastaan. Hän teki ottelun 2-1 voittomaalin. Vielä kaudella 2007–2008 Lee ei ole saanut kunnolla peliaikaa Manchesterissa ja United lainasikin hänet loppukaudeksi Mestaruussarjan Queens Park Rangersiin 

## Lähteet

## Aiheesta muualla
*Leen profiili ManU:n kotisivuilla
Skip Barber

**Skip Barber** (s. 16. marraskuuta 1936, Philadelphia, Yhdysvallat) on entinen yhdysvaltalainen Formula 1 -kuljettaja, joka osallistui kuuteen Formula 1 -osakilpailuun March-tallissa vuosina 1971-1972 ja ajoi myös sarjan ulkopuolisissa kilpailuissa. Hän ei saavuttanut yhtään MM-pistettä. Barber ajoi myös Trans Am -sarjaa, Canadian-American Challenge Cupia, Formula Fordia sekä Formula 5000:sta 1960-70-luvuilla. Vuonna 1974 hän oli Porsche 911 Carrera -autollaan Meksikon 1000 kilometrin kilpailussa kolmas.

## Formula 1 -tulokset

## Lähteet